เรื่องร้องเรียน: ปัญหามอเตอร์ไซค์จอดบนทางเท้าจำนวนมากในเวลา 5.55 P.M. (22/8/2566) หน้าซีคอนบางแค ทางเข้าดองกิ
การดำเนินการของเจ้าหน้าที่: เมื่อเวลา 18.00 เจ้าหน้าที่เทศกิจได้ดำเนินการกวดขันรถจักรยานยนต์จอดบนทางเท้าบริเวณหน้าซีคอนบางแค พบรถจักรยานยนต์จอดบนทางเท้าจำนวน 2 คัน จึงดำเนินการจับกุมและนำของกลางมาเก็บรักษาไว้ที่สำนักงานเขต และเมื่อเวลา 19.50 น. นางเยาวะสกุล  ทองธัญวีรัตน์ ผู้อำนวยการเขตภาษีเจริญ พร้อมด้วยหัวหน้าฝ่ายเทศกิจ เจ้าหน้าที่เทศกิจ และเจ้าหน้าที่ห้างสรรพสินค้าซีคอนบางแค ได้ร่วมตรวจสอบเพื่อหารือกับห้างสรรพสินค้าในการหาแนวทางการแก้ไขปัญหาดังกล่าว ทางสำนักงานเขตภาษีเจริญและห้างสรรพสินค้าซีคอนบางแคกำลังอยู่ระหว่างพิจารณาติดตั้งเสากันรถจักรยานยนต์เพื่อลดปัญหาและป้องกันปราบปรามการฝ่าฝืนกระทำผิดจอดหรือขับขี่รถจักรยานยนต์บนทางเท้า ทั้งนี้เจ้าหน้าที่จะดำเนินการกวดขันบริเวณดังกล่าวอย่างสม่ำเสมอต่อไป
ความเห็นของผู้แจ้ง: เลี่ยงบาลี แก้ปัญหาไม่ตรงจุด ทั้งๆที่แค่หักดิบกับผู้กระทำผิด กวาดให้เรียบทั้งแผง  เอาให้ฮือฮาว่าจนท.เอาจริง แค่นี้แหละ คนมันกลัวแน่นอน  นอกจากนี้ ไม่ใช่ธุระของห้าง ทางเท้าเป็นอำนาจเทศกิจ  เดี๋ยวรอดูต่อไป ถ้าไม่คืบหน้าก็ต้องเปิดเคสซ้ำ
พื้นที่: แขวงบางหว้า เขตภาษีเจริญ กรุงเทพมหานคร